Lav et referat af nedenstående tekst:

Tekst:
Vi havde lige vænnet os til masser af sol og høje temperaturer, men så blev det søndag og pludselig var vind og kulde igen hovedretten på vejr-menuen. Og den kost kan vi godt vænne os til at indtage den næste uges tid. Mandag vender solen godt nok tilbage til vores landsdel, men blæst og kulde bliver altså faste ingredienser de næste dage. Vinden vil fra morgenstunden mandag være af kulingstyrke flere steder og temperaturen vil fra morgenstunden ikke være på mere end 4-5 grader, så huerne og de varme jakker skal altså ikke gemmes helt væk endnu. Op ad dagen stiger temperaturen til 8-9 grader, så det er sjovest at være indendøre mandag. Herfra kan man dog nyde udsigten til en blå himmel. De kommende dage vil ligne mandag hvad angår vind og kulde. Om natten kan temperaturen dale helt ned til frysepunktet eller lige under og natten mellem tirsdag og onsdag er der også mulighed for nedbør i form af slud eller hagl. Når vi kommer til torsdag og fredag kan vi, som prognoserne ser ud lige nu, igen glæde os over tocifrede varmegrader ligesom det skulle tunde ud i de byger, der kommer til at præge ugen.

Referat:
Det bliver både koldt og blæsende i den kommende uge, men mandag får vi heldigvis solen at se igen.